Gedagte vir die dag: Konsekwente gehoorsaamheidFoto: pixabay.com Hieraan weet ons dat ons Hom regtig ken: as ons sy opdragte gehoorsaam. (1 Johannes 2:3) God se reël vir ’n perfekte lewe is om al sy voorskrifte te gehoorsaam. Maar niemand is perfek nie. Daarom het Jesus gesterf en weer opgestaan – om jou sonde te vergewe. Die sleutel is dan om voortdurend God se wette te probeer gehoorsaam, al weet jy jy sal soms faal. Wanneer jy misluk, soek voortdurend na Jesus en vra Hom om vergifnis. Dan kan jy seker wees dat jy Hom ken en aan Hom behoort. Hoe getrou probeer jy om God se voorskrifte te gehoorsaam?